**Ενώπιον της Διεύθυνσης Επίλυσης Διαφορών**

**της Ανεξάρτητης Αρχής Δημοσίων Εσόδων (Α.Α.Δ.Ε.)**

**Δια του Προϊσταμένου της Δ.Ο.Υ. ……………**

**ΕΝΔΙΚΟΦΑΝΗΣ ΠΡΟΣΦΥΓΗ**

**κατ’ άρθρο 63 Ν. 4987/2022**

 ………………………. του ……………., κατοίκου ………………., οδός …………….. αρ. …….., με Α.Φ.Μ. ………………...

**ΚΑΤΑ**

 Της πράξης διοικητικού προσδιορισμού φόρου (Ν. 4223/2013 - ΕΝΦΙΑ) έτους 2024 που εκδόθηκε από τον Προϊστάμενο της Δ.Ο.Υ. ………… την ……………/2024 στο όνομά μου, κατόπιν της υπ’ αριθμ. ………../2024 δηλώσεώς μου και εγγράφηκε στον υπ’ αριθμ. ………….. χρηματικό κατάλογο του έτους 2024 με αριθμό ειδοποίησης ………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Προσφεύγω με την παρούσα κατά της πράξης διοικητικού προσδιορισμού φόρου (Ν. 4223/2013 - ΕΝΦΙΑ) έτους 2024 που εκδόθηκε την …………./2024 κατόπιν της υπ’ αριθμ. …………./2024 δηλώσεώς μου και εγγράφηκε στον υπ’ αριθμ. ………… χρηματικό κατάλογο του έτους 2024 με αριθμό ειδοποίησης ………... Η προσβαλλόμενη πράξη μου κοινοποιήθηκε την 7/4/2024 και κατά συνέπεια η παρούσα προσφυγή μου είναι εμπρόθεσμη.

 Ειδικότερα προσφεύγω κατά του προσδιορισμού του ποσού του ΕΝΦΙΑ που αφορά το ακίνητό μου με ΑΤΑΚ ……………, το οποίο βρίσκεται στη Ραφήνα Αττικής, επί της οδού …………… αρ. ……., στο Ο.Τ. ….. και εντάσσεται στη ζώνη Ζ Ραφήνας, της δημοτικής ενότητας Ραφήνας του Δήμου Ραφήνας-Πικερμίου Αττικής, του συστήματος αντικειμενικού προσδιορισμού φορολογητέας αξίας ακινήτων. Το ποσό ΕΝΦΙΑ του ως άνω ακινήτου μου υπολογίστηκε με τιμή ζώνης τα 1.950 ευρώ. Η ως άνω τιμή ζώνης καθορίστηκε δυνάμει της υπ’ αριθμ. 57732ΕΞ2021/18.5.2021 απόφασης του Υπουργού και Υφυπουργού Οικονομικών (ΦΕΚ Β’ 2375/7.6.2021) περί αναπροσαρμογής των τιμών εκκίνησης των περιοχών που είναι ενταγμένες στο σύστημα αντικειμενικού προσδιορισμού φορολογητέας αξίας ακινήτων και ισχύει από 1/1/2022. Πριν την ισχύ της ως άνω Υπουργικής απόφασης η τιμή ζώνης της ως άνω περιοχής ήταν 1.250 ευρώ.

 Κατόπιν αιτήσεως ακυρώσεως που κατατέθηκε στο Συμβούλιο της Επικρατείας, εκδόθηκε η υπ’ αριθμ. 928/2023 απόφαση του Β’ τμήματος του ως άνω Δικαστηρίου με την οποία ακυρώθηκε η προαναφερόμενη υπουργική απόφαση κατά το μέρος που καθορίστηκε η τιμή εκκίνησης των 1.950 ευρώ στην ως άνω ζώνη. Η παραπάνω δικαστική απόφαση δημοσιεύθηκε την 24/5/2023 και όρισε ως χρόνο έναρξης των αποτελεσμάτων της ακύρωσης, την προηγούμενη ημέρα της δημοσίευσης αυτής.

 Παρά το γεγονός ότι η προαναφερόμενη δικαστική απόφαση επιδόθηκε στο Ελληνικό Δημόσιο από τον Σεπτέμβριο του 2023, εντούτοις, κατά την επιβολή του ΕΝΦΙΑ έτους 2024, ο αντίστοιχος φόρος υπολογίστηκε για το ως άνω ακίνητό μου που βρίσκονται εντός της ζώνης Ζ Ραφήνας με τιμή εκκίνησης τα 1.950 ευρώ, δηλαδή στην προκειμένη περίπτωση εφαρμόστηκε μία υπουργική απόφαση η οποία έχει ακυρωθεί τελεσίδικα και αμετάκλητα με απόφαση του Συμβουλίου της Επικρατείας.

 Σύμφωνα με το αρθρ. 50 παρ. 4 του Π.Δ. 18/1989 : « Οι διοικητικές αρχές, σε εκτέλεση της υποχρέωσής τους κατά το άρθρο 95 παρ. 5 του Συντάγματος, πρέπει να συμμορφώνονται ανάλογα με κάθε περίπτωση, με θετική ενέργεια προς το περιεχόμενο της απόφασης του Συμβουλίου της Επικρατείας, ή να απέχουν από κάθε ενέργεια που είναι αντίθετη προς όσα κρίθηκαν από αυτό. Ο παραβάτης, εκτός από τη δίωξη κατά το άρθρο 259 του Ποινικού Κώδικα, υπέχει και προσωπική ευθύνη για αποζημίωση.».

 Επειδή σύμφωνα με τα προαναφερόμενα θα πρέπει να ακυρωθεί, άλλως τροποποιηθεί η προσβαλλόμενη πράξη, καθώς στηρίζεται στην τιμή εκκίνησης που καθορίστηκε με την προαναφερόμενη Υπουργική απόφαση, η οποία όμως, ακυρώθηκε τελεσίδικα και αμετάκλητα με απόφαση του Συμβουλίου της Επικρατείας.

 Επειδή τα στοιχεία επικοινωνίας μου είναι τα εξής όπου και επιθυμώ να κοινοποιείται οτιδήποτε αφορά την παρούσα προσφυγή μου :

………………….. του ………., κάτοικος ……………….., οδός …………….. αρ. ……, ΤΚ …………, τηλ. ………………….., e-mail : …………………

**ΓΙΑ ΤΟΥΣ ΛΟΓΟΥΣ ΑΥΤΟΥΣ ΖΗΤΩ**

 Να γίνει δεκτή η υπό κρίση προσφυγή μου.

 Να ακυρωθεί άλλως τροποποιηθεί η πράξη διοικητικού προσδιορισμού φόρου (Ν. 4223/2013 - ΕΝΦΙΑ) έτους 2024 που εκδόθηκε από τον Προϊστάμενο της Δ.Ο.Υ. …………….. την …………….. στο όνομά μου, κατόπιν της υπ’ αριθμ. …………/2024 δηλώσεώς μου και εγγράφηκε στον υπ’ αριθμ. …………. χρηματικό κατάλογο του έτους 2024 με αριθμό ειδοποίησης ……… και αφορά το ποσό του φόρου που προσδιορίστηκε για το ακίνητό μου με ΑΤΑΚ ……………, το οποίο βρίσκεται στη Ραφήνα Αττικής, επί της οδού ……………. αρ. ….., στο Ο.Τ. ……

.

 Ραφήνα, ………./2024

 … Αιτ……